Ger Schlechter

De Ger Schlechter, gebuer den 28. Juni 1915 um Lampertsbierg an der deemoleger Gemeng Rollengergronn, a gestuerwen den 23. Oktober 2002 an der Stad Lëtzebuerg, war e lëtzebuergesche Schauspiller a Radiosanimateur.

1973 war hie Matgrënner vum Théâtre ouvert Luxembourg.

Bei Radio RTL huet hien d'Emissiounen "Wéi d'Zäit vergeet" an "De Potereck mam Ger" moderéiert.

1995 gouf hie mat der Sëlwer-Éiereplack Dicks-Rodange-Lentz vun der Actioun Lëtzebuergesch ausgezeechent.

Hie war de Jong vum Schrëftsteller Demy Schlechter, de Brudder vum Moler a Schrëftsteller Pe'l Schlechter, an de Papp vun der Schauspillerin Annette Schlechter, der Molerin Lysiane Schlechter an dem Schrëftsteller Lambert Schlechter.

Hie war vun 1969 bis 2000 President vun der AMIPERAS Sektioun Lëtzebuerg an aktiven Esperantist.

Kategorie:Gebuer 1915
Kategorie:Lëtzebuergesch Theaterschauspiller
Kategorie:Lëtzebuergesch Radiosspeakeren
Kategorie:Gestuerwen 2002
Kategorie:Éiereplack Dicks-Rodange-Lentz